中秋未到已經食左好多餐做節,正日有人生日請去呢度,食物種類睇落好似好多....我們七點半入坐海鮮類選擇唔多,見到D灼蝦蝦頭黑鬼晒,生蠔又細隻得可憐,魚生色澤暗啞,無興趣試!熱盆又唔多覺有咩吸引!好食D果幾樣食晒又唔見Refill,唔好試果D就無人理由得佢合埋個蓋擺係度,一打開見到D食物乾晒黏晒底!結果第一次食自助餐食粥!但又估佢唔度喎!竟然係好食!粥底煲得好綿同都有幾多乾搖柱!最後食少少生果就走人!服務係無咩服務提供,個場已經唔係好多人但無人會主動收碟,加水更加唔好有多餘幻想!